Atomaftalen med Iran, som trådte i kraft for blot fem dage siden, fortsætter i dag med at åbne for forretnings- og rejsemuligheder mellem Danmark og Iran.

Nu åbner der så også en direkte flyrute fra København til Teheran. Det meddeler det iranske flyselskab Mahan Air.

Ruten åbner i marts 2016 og sætter efter tre års pause direkte forbindelse mellem Danmark og Iran. Rejsende kan se frem til to ugentlige afgange til at starte med – nemlig tirsdag og torsdag.

Udmeldingen kommer, efter at Novo Nordisk tidligere i dag meddelte, at de agter at bygge en fabrik i Iran.

Læs også : Nu starter Iran-eventyret: Novo bygger fabrik på iransk jord

Vigtigt for danske virksomheder

I Københavns Lufthavn ser man store perspektiver i den nye rute. Lufthavnens kommercielle direktør, Peter Krogsgaard, kalder det ”utroligt vigtigt” at få styrket forbindelsen mellem de to lande.

Atomaftalen med Iran Aftalen er indgået mellem USA, Kina, Frankrig, Tyskland, Rusland, Storbritannien, EU og Iran. Målet er at sikre, at Irans atomprogram udelukkende har fredelige formål. Med aftalen bekræfter Iran, at landet ikke vil udvikle eller anskaffe atomvåben. Iran må ikke berige uran til mere end 3,67 procent. Landets lager af uran må være på maksimalt 300 kilo. Berigelsen må kun ske på 5.060 såkaldte førstegenerationscentrifuger. Centrifugerne skal udfases på sigt. Sanktioner fra FN og en række lande mod Iran lempes. Det Internationale Atomenergiagentur skal overvåge, at aftalen overholdes og skal holde FN’s Sikkerhedsråd opdateret. Kilde: Joint Comprenhensive Plan of Action

- For de danske virksomheder er det af afgørende betydning, at der er en direkte forbindelse til det iranske marked, for at de kan få udnyttet de nye muligheder på bedste vis, siger han og fortsætter:

Læs også : Atomaftale med Iran er nu trådt i kraft

- Med den direkte rute mellem Teheran og København er en vigtig forudsætning for styrket samhandel og vækst nu opfyldt.

Farvel til resolutioner

Atomaftalen med Iran blev endelig godkendt af FN’s Sikkerhedsråd den 20. juli, men er formelt trådt i kraft den 17. september.

Aftalen kom i stand efter svære svære forhandlinger mellem Iran og de fem permanente medlemmer af FN's Sikkerhedsråd samt Tyskland.

Læs også : Atomaftale er en realitet - glæde og skepsis i Iran

Vedtagelsen af resolutionen betyder, at syv tidligere FN-resolutioner om Iran træder ud af kraft. Ifølge aftalen forpligter Iran sig til at lade FN foretage inspektioner af landets atomanlæg – herunder militærets.

Samtidig lægger aftalen restriktioner på salg af atomteknologi til Iran i 10 år frem.